પ્રવર્તમાન સમયમાં મોદી સરકાર અને આરબીઆઈ ગર્વનર ઉર્જિત પટેલ વચ્ચે સંબંધો વણસ્યા છે ત્યારે મનમોહન સિંહની આ ટિપ્પણી સાર્થક હોય તેમ લાગે છે. મધ્યસ્થ બેન્કની સ્વાયત્તાના મુદ્દે હાલ ઉકળતો ચરુ જોવા મળી રહ્યો છે. સિંહના મતે જુદા જુદા દૃષ્ટિકોણ મેળવ્યા બાદ ગર્વનરે કેન્દ્રનું માર્ગદર્શન લેવું જોઈએ અને ત્યારબાદ તે મુજબ અમલ કરવો જોઈએ. સિંહનું આ પુસ્તક સૌપ્રથમ 2004માં પ્રસિદ્ધ થયું હતું. આ પુસ્તકમાં તેમનો આરબીઆઈના ગર્વનર તરીકેનો કાર્યકાળ સહિતના વિવિધ મુદ્દાઓ પર વાત રજૂ કરવામાં આવી છે. ગર્વનર પદે રહેવા છતા 1983માં વડાપ્રધાન ઈન્દિરા ગાંધી સાથે મતભેદો સાથે તેમણે કેવી રીતે ડીલ કર્યું તે વાતનો ઉલ્લએખ કર્યો છે. તે સમયે આરબીઆઈને બેન્ક લાયસન્સ આપવાની સત્તા છીનવી લેવાના કેન્દ્રના નિર્ણયનો તેમણે વિરોધ કર્યો હતો. આમ કરવાથી મધ્યસ્થ બેન્કની સ્વાયત્તા ખત્મ થશે તેવો ઉલ્લેખ સિંહે તે સમયે કર્યો હતો.